I do ani prima de l’indipendensa xe stà turbolenti. Youlou el ga scominsià a far vedar le so tendense ditatoriali. El xe comunque diventà presidente del Congo a l’indipendensa el 15 agosto 1960. El ga dovù dar le dimisoni on ano pi tardi, co el ga dito che el volea crear el monopartitismo. La reasion de la popolasion la xe stà dura. I militari i ga tolto el potere e meso su on governo sivile provisorio. En tel 1963, Massamba-Débat el xe stà eleto presidente e Pascal Lissouba primo ministro. En tel agosto 1968, el capitano Marien Ngouabi el ga fato oncolpo de stato e el xe diventà presidente. Ngouabi el xe stà sasinà el 18 marso 1977. El colonelo Joachim Yhombi-Opango el xe stà nomina presidente, ma el xe stà rimoso do ani dopo. El vice presidente, Denis Sassou-Nguesso, el xe stà meso presidente provisorio.